**Tuntematon sotilas** on vuonna 1985 valmistunut suomalainen sotaelokuva. Elokuvan on ohjannut Rauni Mollberg Väinö Linnan *Tuntematon sotilas* -romaanin pohjalta. 

Mollbergin elokuva on toinen Linnan romaanista tehdyistä kolmesta elokuvasovituksesta. Ensimmäisen (1955) ohjasi Edvin Laine, kolmannen (2017) Aku Louhimies.

Mollbergin *Tuntematon sotilas* oli vuonna 1985 ensi-iltansa saaneista kotimaisista elokuvista toiseksi katsotuin 590 271 katsojallaan. Vuonna 2018 elokuva oli kaikkien aikojen 21. katsotuin kotimainen elokuva. Elokuva sai kolme Jussi-palkintoa: Rauni Mollberg ohjauksesta sekä Risto Tuorila Koskelan ja Paavo Liski Rokan roolisuorituksesta.

Tuotanto
--------

### Hanke ja käsikirjoitus

Mollbergin *Tuntematon sotilas* oli herättänyt jo etukäteen suurta kiinnostusta, ja elokuvasta keskusteltiin vilkkaasti jo pitkään ennen sen valmistumista. Klassikkokirjan uudelle filmatisoinnille tuntui olevan patoutunut tarve, ja uuden aikakauden elokuvana siitä haluttiin tietoisesti erilainen kuin Edvin Laineen versiosta. Rauni Mollbergin valttikorttina oli, että hän tunsi Väinö Linnan hyvin ja henkilökohtaisesti. Tampereen seudulla asuneet Mollberg ja Linna pitivät keskenään tiivistä yhteyttä, ja *Tuntemattoman sotilaan* uusi filmatisointi oli ollut Mollbergin ajatuksissa jo 1960-luvulta lähtien. Mollberg ei ollut ainoa *Tuntemattomasta sotilaasta* kiinnostunut ohjaaja: Matti Kassila ja Jörn Donner kehittelivät samoihin aikoihin kumpikin tahollaan omia hankkeitaan, mutta nämä eivät koskaan edenneet toteutusvaiheeseen.

Linnan romaanissa ja Laineen elokuvassa oli mukana runsaasti huumoria, kun taas Mollbergin versiosta se puuttui miltei täysin; Mollberg halusi korostaa sodan julmuutta ja mielettömyyttä. Keskeinen rooli oli käsikirjoittaja Veikko Aaltosella, joka toi elokuvaan nuoren miehen näkökulmaa. Linna itse oli käsikirjoittamisessa mukana neuvonantajana, ja lisäsi mukaan vänrikki Koskelan lapsuusmuistoja. Linnan mukaan Mollberg otti oikealla tavalla riskejä elokuvanteossaan.

### Näyttelijöiden valinta

Mollberg valitsi elokuvaansa myös nuoria, tuntemattomiakin näyttelijöitä, joista monet olivat amatöörejä. Tarkoituksena tällä oli tuoda esiin sotilaiden nuoruutta, mikä poikkesi Edvin Laineen ohjaamasta Linnan romaanin ensimmäisestä elokuvasovituksesta. Kun Laine oli käyttänyt Kansallisteatterin noin kolmikymmenvuotiaita ammattinäyttelijöitä, Mollberg piti ensijaisimpana sopivuutta kuhunkin rooliin, ei niinkään ammattilaisuutta. Paavo Liski (Rokka) ja Risto Tuorila (Koskela) olivat jo entuudestaan arvostettuja teatterinäyttelijöitä, Pirkka-Pekka Petelius (Hietanen) oli tullut suurelle yleisölle tutuksi muun muassa television *Velipuolikuu*- ja *Mutapainin ystävät* -ohjelmista, ja Kari Väänänen (Lammio) oli päässyt Aki ja Mika Kaurismäen luottonäyttelijäksi.

Näyttelijöiden etsimisen kerrotaan saaneen valtavat mittasuhteet: Mollberg ajoi satoja tuhansia kilometrejä pitkin Suomea löytääkseen sopivat esiintyjät kuhunkin rooliin. Lopulta sopivien näyttelijöiden ja kuvauspaikkojen etsintä kesti kaksi vuotta. Tätä kautta valittuihin kuuluivat Hannu Kivioja, Pertti Koivula ja Mika Mäkelä. Yksi valituista, Pertti Koivula piti Mollbergin valintoja osuvina: riitti kun kukin oli vain oma itsensä. Suurempia vaikeuksia oli Koivulan mukaan näyttelijäkokemusta omanneilla. Kiviojan Mollberg löysi Teatterikorkeakoulun pääsykokeista, Koivulan harrastajateatteriyhteyksien kautta ja Mäkelän Teivon raviradalta Tampereelta, josta hän kutsui tämän koekuvauksiin. Mäkelä kertoo, ettei hänellä tuolloin juuri ollut näyttelijäkokemusta. Jälkeenpäin Mollbergin ratkaisua käyttää todella nuoria näyttelijöitä, toisin kuin Laine omassa sovituksessaan, on pidetty aikaa kestäneenä ja onnistuneena. Elokuvan amatöörinäyttelijöistä Koivula ja Kivioja päätyivätkin sittemmin näyttelijänuralle.

Näyttelijä Risto Tuorila (vänrikki Koskela) taistelukuvauksissa Niinisalon varuskunnan harjoitusalueella Kankaanpäässä.
Kun näyttelijät oli valittu, näitä valmistettiin rooleihinsa kielikylvyillä: varsinaissuomalaista henkilöhahmoa esittämään valittu Pirkka-Pekka Petelius lähetettiin maatöihin Varsinais-Suomeen, pohjoiskarjalaisen hahmon rooliin valittu Mäkelä Pohjois-Karjalaan ja Tampereelta kotoisin olevan hahmon rooliin valittu Pertti Koivula Tampereelle.

Mollbergin elokuva nosti siinä mukana olleita näyttelijöitä tunnetuiksi, osan jopa suursuosikeiksi. Pertti Koivula hylkäsi haaveet opettajan urasta, Hannu Kivioja pyrki ja pääsi Teatterikorkeakouluun dramaturgilinjan sijasta näyttelijälinjalle, juuri näyttelijäksi valmistunut Pauli Poranen (Lehto) sai omalle uralleen oivallisen aloituksen, ja Hietasen rooli paljasti koomikkona tunnetusta Pirkka-Pekka Peteliuksesta myös toisenlaisen puolen. Kaikki eri yhteyksissä haastatellut *Tuntemattoman sotilaan* näyttelijät ovat korostaneet Mollbergin psykologisia taitoja amatöörinäyttelijöiden ohjaajana. Toisaalta elokuvan keskeisissä rooleissa olleet Mika Mäkelä, Pekka Ketonen (Kariluoto), Tero Niva (Vanhala) ja Ossi-Ensio Korvuo (Määttä) eivät jatkaneet uraansa näyttelijöinä.

### Kuvaukset

Ohjaaja Rauni Mollberg elokuvan ensimmäisen taistelun kuvauksissa Niinisalossa 6. kesäkuuta 1984.
Elokuvan kuvaukset alkoivat Lammilla Evon maastossa maaliskuussa 1984. Elokuva kuvattiin käsivarakameralla. "Levottomaksi" ja "kaaottiseksi" kuvailtu käsivarakuvaus on kerronnallinen elementti, jolla haettiin dokumentaarista tehoa.

*Tuntemattoman sotilaan* näyttelijät ovat muistelleet Rauni Mollbergia erittäin vaativana ohjaajana, joka ei päästänyt amatöörejäkään helpolla. Elokuvan valmistumisen jälkeen useat näyttelijät kertoivat, että Mollberg oli karsinut näyttelijöiden pyrkimyksiä hahmojen suurieleisempään tulkintaan. Mollbergin mukaan tuhansia ihmisiä työllistävä miljoonabudjetin elokuvatuotanto tarvitsee "kuria ja järjestystä". Rokkaa näytelleen Paavo Liskin mukaan syöksyvenekohtaus kuvattiin parikymmentä kertaa uusiksi, ja myös perääntymisvaiheen joenylityskohtaus oli äärimmäisen rankka.

Musiikkia ei käytetty missään kohdassa tehosteena: sitä kuuluu ainoastaan, jos se liittyy suoraan käsikirjoitukseen pohjautuviin konkreettisiin tapahtumiin, kuten Äänislinnan valtausparaatissa soittokunnan soittamana ja kun Vanhala soittaa gramofonissa levyjä. Äänislinnan valtausta on pidetty elokuvan näyttävimpänä kohtauksena.

Kirjailija Väinö Linna ja ohjaaja Rauni Mollberg kuvaustauolla kesäkuussa 1984.
Laine toteutti elokuvansa ilman puolustusvoimien apua, mutta hänellä oli käytettävissään sodanaikaista kuvamateriaalia. Mollberg taas sai useisiin elokuvansa kohtauksiin – joista kukin oli kuvattava erikseen – käyttöönsä miehistöä ja kalustoa puolustusvoimilta, mutta värielokuvaan ei voitu sisällyttää vanhaa mustavalkoista reportaasikuvaa. Elokuvan tekoon osallistui näyttelijöiden lisäksi yli 5 000 avustajaa. Väinö Linna seurasi itse tarkoin Mollbergin elokuvan kuvauksia siitä huolimatta, että hän sai niiden aikana aivoinfarktin ja menetti puhekykynsä; hän oli läsnä Tampereen-ensi-illassa, mikä oli yksi hänen viimeisistä esiintymisistään julkisuudessa.

Mollberg ei esitellyt roolihahmoja juuri lainkaan, ja katsojat joutuivat välillä arvailemaan, kuka Linnan romaanin hahmo kulloinkin oli kyseessä. Elokuvatutkija Antti Alasen mukaan Mollberg oletti valtaosan katsojista ennestään joko lukeneen romaanin tai nähneen Laineen elokuvan. Mollberg marssitti valkokankaalle myös joukon Laineen elokuvasta puuttuneita romaanin henkilöhahmoja, esimerkiksi everstiluutnantti Karjulan, sotamies Viirilän ja lotta Raili Kotilaisen, jota Laine oli aikoinaan pitänyt liian rienaavana. Viirilän teloitusta on pidetty erittäin pasifistisena ja osana Mollbergin elokuvan ja Linnan kirjan sanoman keskiötä. Toisaalta Mollberg jätti omasta elokuvastaan pois muun muassa romaanin loppusivuilla esiintyneen sotamies Asumaniemen.

Vuoden 1985 *Tuntematon sotilas* maksoi vuoden 1955 elokuvaan verrattuna yli 20-kertaisesti: Laineen elokuvan tuotantokustannukset olivat vuoden 1985 rahanarvon mukaan noin 650 000 markkaa, Mollbergin elokuvan yli 14 miljoonaa markkaa. Valmistuessaan se oli kaikkien aikojen kallein suomalainen elokuva.

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Risto Tuorila  | … |  vänrikki, myöh. luutnantti Koskela
  |
|  Pirkka-Pekka Petelius  | … |  alikersantti, myöh. kersantti Hietanen
  |
|  Paavo Liski  | … |  alikersantti Rokka
  |
|  Mika Mäkelä  | … |  sotamies Rahikainen
  |
|  Pertti Koivula  | … |  alikersantti Lahtinen
  |
|  Tero Niva  | … |  sotamies, myöh. alikersantti Vanhala
  |
|  Ossi-Ensio Korvuo  | … |  sotamies, myöh. alikersantti Määttä
  |
|  Mikko Niskanen  | … |  sotamies Salo
  |
|  Pauli Poranen  | … |  alikersantti Lehto
  |
|  Hannu Kivioja  | … |  sotamies Riitaoja
  |
|  Juha Riihimäki  | … |  sotamies Sihvonen
  |
|  Seppo Juusonen  | … |  sotamies Susi, "Suentassu"
  |
|  Timo Virkki  | … |  sotamies Honkajoki
  |
|  Vesa Ala-Seppälä  | … |  sotamies Hauhia
  |
|  Risto Hetta  | … |  sotamies Vuorela
  |
|  Veli-Matti Pernu  | … |  sotamies Kaukonen
  |
|  Kari Väänänen  | … |  luutnantti, myöh. kapteeni Lammio
  |
|  Pekka Ketonen  | … |  vänrikki, myöh. kapteeni Kariluoto
  |
|  Veikko Tiitinen  | … |  kapteeni Kaarna
  |
|  Matti Nurminen  | … |  majuri Sarastie
  |
|  Olavi Levula  | … |  everstiluutnantti Karjula
  |
|  Martti Kainulainen  | … |  vääpeli Korsumäki
  |
|  Jaakko Kuusisaari  | … |  alikersantti Mäkilä
  |
|  Erkki Hetta  | … |  sotamies Viirilä
  |
|  Markku Lukka  | … |  sotamies Ukkola
  |

 | 

|  |  |  |
| --- | --- | --- |
|  Jouni Näreaho  | … |  sotamies Tyynelä
  |
|  Risto Salmi  | … |  sotamies Korpela
  |
|  Ensio Kortelainen  | … |  alikersantti Mielonen
  |
|  Eija-Riitta Rantanen  | … |  lotta Kotilainen
  |
|  Eeva Kankaanpää  | … |  Vera
  |
|  Veli-Pekka Sahari  | … |  sotilaspastori
  |
|  Yrjö Parjanne  | … |  eversti
  |
|  Jarmo Tulonen  | … |  kapteeni Lautsalo
  |
|  Ivan Varpalahti  | … |  karjalaisukko
  |
|  Pentti Vyyryläinen  | … |  luutnantti Autio
  |
|  Juhani Lairo  | … |  sotamies Eerola
  |
|  Jarmo Kingelin  | … |  vänrikki
  |
|  Roger Casagrande  | … |  inkeriläinen sotavanki
  |
|  Ola Tuominen  | … |  kouluttajakorpraali
  |
|  Ibragim Aliev  | … |  venäläinen sotavanki
  |
|  Pentti Helin  | … |  kuolemaantuomittu
  |
|  Maija-Liisa Takalo  | … |  vanha nainen Petroskoissa
  |
|  Ilkka Järvi-Laturi  | … |  nuori vänrikki
  |
|  Juho Jansson  | … |  teloitusryhmää johtava luutnantti
  |
|  Ari Korventausta  | … |  poika
  |
|  Mikael Kerimov  | … |  Baranov, Rokan vangitsema neuvosto-upseeri
  |
|  Jouko-Thomas Kleine  | … |  alokas lääkärintarkastuksessa
  |
|  Esko Koiranen  | … |  kuolemaantuomittu
  |
|  Tarja Härkönen  | … |  lotta kanttiinissa
  |

 |

Vastaanotto
-----------

### Lehdistö

*Hyvinkään Sanomat* kysyi tammikuussa 1986 tekemässään mielipidetiedustelussa sekä Laineen että Mollbergin elokuvan nähneiden mielipiteitä. Otantaan kuului 693 henkilöä 75 kunnassa. Haastatelluista 64 prosenttia piti Mollbergin ja 21 prosenttia Laineen elokuvaa sodanvastaisena. Isänmaalliseksi katsoi Laineen elokuvan 77 prosenttia, mutta Mollbergin elokuvan vain 12 prosenttia vastanneista. 12 prosenttia haastatelluista katsoi Laineen, mutta peräti 47 prosenttia Mollbergin jättäneen elokuvastaan pois romaanin keskeisiä kohtia. *Helsingin Sanomien* haastattelussa Mollberg sanoikin lähteneensä siitä, että hänen elokuvansa henkilöt "ovat ihmisiä ja yksilöitä, joiden tulee osoittaa sodan mädännäisyys tämän päivän nuorisolle". *Tuntemattoman sotilaan* henkilöhahmoista Mollberg nimesi Riitaojan häntä itseään eniten koskettaneeksi ja hänelle läheisimmäksi.

Mollbergin suurimpana painolastina katsottiin olleen sen, että hän pyrki tietoisesti tekemään Laineen elokuvasta poikkeavan tulkinnan, mutta pysymään samalla uskollisena Väinö Linnan yleislinjalle. Vaikka Mollbergin kohderyhmänä olikin erityisesti 1980-luvun nuoriso, tavoite jäi osittain saavuttamatta siinä mielessä, että nimenomaan nuorten katsojien osuus elokuvan pääsylipun lunastaneista jäi alle odotusten. Vuoden 1955 elokuvassa kapteeni Jorma Kariluotoa näytellyt Matti Ranin on pitänyt nuorten näyttelijöiden ottamista elokuvaan oikeana ratkaisuna, koska jatkosotaan aikoinaan lähteneet miehet olivat iältään suureksi osaksi varsin nuoria. Hänen mukaansa 1980-luvun nuorilla näyttelijöillä ei kuitenkaan ollut 1950-luvun näyttelijöiden tavoin enää kosketusta siihen aikakauteen, josta elokuva kertoi.

Mollbergin *Tuntemattoman sotilaan* saamat arvostelut olivat pääosin myönteisiä, ja se oli yksi 1980-luvun katsotuimmista kotimaisista elokuvista, mutta katsojamäärien osalta se hävisi samaa aihepiiriä käsitelleelle Pekka Parikan vuonna 1989 ohjaamalle *Talvisota*-elokuvalle. Vuosikymmenten kuluessa Mollbergin elokuva ei ole saavuttanut samanlaista suosiota kuin vuosittain itsenäisyyspäivänä esitettävä Laineen elokuva. Myös Mollbergin omassa tuotannossa hänen aiempi elokuvansa *Maa on syntinen laulu* (1973) sijoittuu katsotuimpien kotimaisten elokuvien tilastossa *Tuntemattoman sotilaan* edelle, 11. sijalle.

> »Mollberg ei karsastanut poimia Linnan kirjasta ihmisyyden irvokkaimpia piirteitä. Itse asiassa Mollberg jopa korosti niitä. Ero menneeseen oli valtava ja yleisöllä oli vaikeuksia sulattaa Mollbergin lakonisia hahmoja. Elokuvan jälkeinen katsojapalaute oli voittopuolisesti positiivista, elokuvaa pidettiin korkeatasoisena, teknisesti taitavasti toteutettuna ja etenkin sotakuvauksessaan realistisena, mutta kritiikkiä nostatti Linnan romaanin rakkaiden hahmojen jääminen kovin ontoiksi.»   
> (Ylen Tapio Pajunen)
> 
> 

*Helsingin Sanomien* Harri Römpötti piti vuonna 2017 Mollbergin versiota *Tuntemattoman sotilaan* kolmesta sovituksesta pelkistetyimpänä ja luokkatietoisimpana ja kiinnitti erityistä huomiota dokumenttielokuville tyypilliseen käsivarakameran käyttöön. Römpötin mukaan "nykyään Mollbergin Tuntemattoman ankara kuvasto näyttää jo luontevalta". Käsivarakuvaus oli aikalaisyleisölle vaikeasti sulateltava tyylikeino, ja 1980-luvun arviot kutsuivat sitä "amatöörimäiseksi".

Elokuvaohjaaja Klaus Härö on kuvaillut Mollbergin elokuvaa poikkeuksellisen vaikuttavaksi ja suomalaiselle elokuvalle merkittäväksi.

Ylen äänestyksessä vuonna 2012 kriitikot valitsivat sen kaikkien aikojen kymmenenneksi parhaaksi suomalaiselokuvaksi.

### Palkintoja

Elokuvalle myönnettiin vuonna 1986 kolme Jussi-palkintoa: Rauni Mollbergille ohjauksesta, Paavo Liskille ja Risto Tuorilalle miespääosista. Jussi-kunniakirjan saivat elokuvan järjestäjänä toimimisesta Veikko Aaltonen, joka oli ollut myös apulaisohjaajana ja yhtenä käsikirjoittajista sekä Hannu Kivioja sivuosastaan.

Televisioesitykset
------------------

| Päivämäärä | Kanava | Katsojamäärä |
| --- | --- | --- |
| 12.12.1987 | TV2 | 570 000 |
| 6.12.1997 | 309 000 |
| 9.6.2001 | YLE TV2 |  |
| 7.12.2007 |  |
| 6.12.2012 | YLE Teema |  |
| 5.12.2017 | Yle Teema & Fem (Kino Suomi) |  |
| 15.12.2020 |  |
| 4.12.2023 | Yle TV2 |  |

Lähteet
-------

* Jaatinen, Satu: *Tuntemattomat: Suomen suosituimman tarinan monet maailmat*. Jyväskylä: Docendo, 2018. ISBN 978-952-291-457-6.
* Reinikainen, Pauli: Mollberg korosti sodan raakuutta. *Tuntematon: Iltalehden erikoislehti* 2017. Helsinki: Alma Media Finland.

### Viitteet

1. ↑  Suomen katsotuimmat elokuvat vuonna 1985 *Elokuvauutiset.fi*.  8.1.2008. Viitattu 11.7.2019.
2. ↑  *Mitä-Missä-Milloin 1987*, s. 400. Helsinki: Otava, 1986.
3. 1 2  Reinikainen 2017.
4. ↑  Jutila, Niko: "I: Puoli vuosisataa studiossa", *Poikki! – toteutumattomat kotimaiset elokuvat*, s. 73-89. Aviador Kustannus, 2020. ISBN 978-952-7347-28-7.
5. ↑  Lindfors, Jukka: Tapahtui 1985: Uusi Tuntematon osa 2 *Yle*.  6.12.2012. Viitattu 16.12.2020.
6. ↑  Reinikainen 2017, s. 44–47.
7. 1 2 3 4  Lindfors, Jukka: Tapahtui 1985: Uusi Tuntematon osa 1 *Yle*.  6.12.2012. Viitattu 16.12.2020.
8. 1 2 3  Hänninen, Harto: Tuntematon sotilas – Mollbergin pidempi versio televisiolle *Yle*.  15.12.2020. Viitattu 16.12.2020.
9. 1 2  Römpötti, Harri: Tänään televisiossa: Rauni Mollbergin Tuntematon sotilas on kolmesta elokuvaversiosta luokkatietoisin *Helsingin Sanomat*.  5.12.2017. Viitattu 10.10.2019.
10. 1 2 3  Salomaa, Tomi: Mollen nuoret sankarit – katso video *Iltalehti*.  24.11.2014. Viitattu 12.10.2019.
11. 1 2  Kino Suomi. Tuntematon sotilas (12)  29.11.2012. Yleisradio, Yle Teema. Viitattu 13.10.2019.
12. ↑  Jaatinen 2018: 162–163.
13. 1 2  Tomi Salomaa: *Mollen nuoret sankarit.* Tuntematon sotilas: Iltalehden erikoislehti , s. 58–61. Helsinki: Alma Media Suomi Oy, 2014.
14. 1 2 3 4 5  Lindfors, Jukka: Tapahtui 1985: Uusi Tuntematon osa 3 *Yle*.  6.12.2012. Viitattu 16.12.2020.
15. 1 2  Jaatinen 2018: 163.
16. 1 2  Merilä, Kai: Ensin sotaelokuvaan, sitten armeijaan.  *Somero*, 17.11.2017, 90. vsk, nro 88, s. 8–9. Näköislehti Lehtiluukku-palvelussa (maksullinen). Viitattu 11.10.2019.
17. ↑  Pertti Koivula *Elonet*. Viitattu 13.10.2019.
18. ↑  Hannu Kivioja *Elonet*. Viitattu 13.10.2019.
19. 1 2 3  Tuntemattoman sotilaan kuvaukset alkavat parin viikon päästä. *Helsingin Sanomat* 4.3.1984.
20. 1 2  Varjus, Seppo: Viholliset väreissä. *Tuntematon: Ilta-Sanomien erikoislehti 29.11.2012*, s. 63.
21. 1 2 3 4  Lindfors, Jukka: Tapahtui 1985: Uusi Tuntematon osa 4 *Yle*.  6.12.2012. Viitattu 16.12.2020.
22. 1 2 3 4   Kari Uusitalo: Kaksi Tuntematonta sotilasta, kaksi erilaista toteutusta. Mitä-Missä-Milloin 1987*, s. 398–399. Helsinki: Otava, 1986.*
23. ↑  Päivä on tehnyt kierroksensa. *Tuntematon: Ilta-Sanomien erikoislehti* 29.11.2012*, s. 11. Helsinki: Sanoma News.*
24. ↑   Malmberg, Ilkka: *Tuntemattomat sotilaat*, s. 41–42. Helsingin Sanomat, 2008.
25. ↑  Varjus, Seppo: Totaalista raatamista. *Tuntematon: Ilta-Sanomien erikoislehti 29.11.2012*, s. 54. Helsinki: Sanoma News.
26. ↑  Kaikkien aikojen katsotuimmat kotimaiset elokuvat top 20 (PDF)  2003. Suomen Elokuvasäätiö.  [vanhentunut linkki]
27. ↑  Kriitikot valitsivat kaikkien aikojen parhaan kotimaisen elokuvan *Yle Uutiset*.  12.11.2012. Viitattu 26.3.2022.
28. ↑  Rauni Mollbergille parhaan ohjaajan Jussi.  *Helsingin Sanomat*, 8.2.1986, s. 24. Artikkelin maksullinen verkkoversio. Viitattu 6.12.2021.
29. ↑  *Tuntematon sotilas* Elonet.
30. ↑  Tuntematon sotilas – kaksi klassikkotulkintaa Teemalla *Yle Teema*. Viitattu 2.12.2017.
31. ↑  Tänään tv:ssä: Onko paras Tuntematon sotilas jätetty paitsioon? Yle esittää suurelokuvan erikoispitkänä versiona *Episodi*.  4.12.2023. Viitattu 11.12.2023.

Kirjallisuutta
--------------

* Jokinen, Kimmo – Linko, Maaria: *Uusi tuntematon: Rauni Mollbergin ohjaaman Tuntematon sotilas -elokuvan ensi-illan aikainen vastaanotto*. Jyväskylä: Jyväskylän yliopisto, Nykykulttuurin tutkimusyksikkö, 1987. ISBN 951-679-667-2. Teoksen verkkoversio (PDF) (viitattu 16.12.2020).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tuntematon sotilas (vuoden 1985 elokuva)**.
* Mollberg ja Linna yhteistyössä. Ylen Elävä arkisto.
* Mollbergin Tuntematon oli pasifistinen. Ylen Elävä arkisto.
* *Tapahtui 1985: Uusi tuntematon*. Ylen Elävä arkisto.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Väinö Linnan *Tuntematon sotilas* |
| --- |
|  |
| Hahmot | 
* Koskela
* Rokka
* Hietanen
* Lammio
* Lehto
* Kariluoto
* Rahikainen
* Vanhala
* Lahtinen
* Määttä
* Honkajoki
* Riitaoja
* Kaarna
* Asumaniemi
* Mäkilä
* Susi
* Korpela

 |
|  |
| Elokuvat | 
* *Tuntematon sotilas* (1955)
* *Tuntematon sotilas* (1985)
* *Tuntematon sotilas* (2017)

 |
|  |
| Muuta | 
* *Sotaromaani*
* *Tuntematon sotilas* (ooppera)
* *Tuntematon sotilas* (radiokuunnelma)
* *Tuntemattomat sotilaat* (tietokirja)
* *Tuntematon Redux*

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Rauni Mollberg |
| --- |
|  |
| Pitkät elokuvat (ohjaus) | 

|  |  |
| --- | --- |
| 1970-luku | 
* Maa on syntinen laulu (1973)
* Aika hyvä ihmiseksi (1977)

 |
|  |
| 1980-luku | 
* Milka (1980)
* Tuntematon sotilas (1985)

 |
|  |
| 1990-luku | 
* Ystävät, toverit (1990)
* Paratiisin lapset (1994)

 |

 |
|  |
| TV-elokuvat ja -sarjat (ohjaus) | 

|  |  |
| --- | --- |
| 1960-luku | 
* Elä sinä immeine hättäele (1962)
* Puutarhuri Pohjantähti (1962)
* Kovan onnen lapsia (1963)
* Ei koskaan pilanpäin (1964)
* Meidän herramme muurahaisia (1964)
* Tarkastaja tulee (1964)
* Viha simpukassa (1964)
* Antakaa ihmisen elää (1965)
* Läpikäytävä (1965)
* Roinilan talossa (1965)
* Tohvelisankarin rouva (1965)
* Viipurilaisen iltapäivä (1965)
* Juudas (1966)
* Ristiäiset (1966)
* Täyttyneiden toiveiden maa (1966)
* Lapsuuteni (1967)
* Tehtaan varjossa (1969)

 |
|  |
| 1970-luku | 
* Pääluottamusmies (1970)
* Sotaerakko (1972)
* Siunattu hulluus (1975)

 |
|  |
| 1980-luku | 
* Me olemme syyllisiä (1989)

 |
|  |
| 1990-luku | 
* Mollen löytötavaraa (1990)
* Nuoruusaikoja osa 1: Taustan Mikon kotiinpaluu (1999)
* Nuoruusaikoja osa 2: Ison miehen vierailu (1999)

 |
|  |
| 2000-luku | 
* Nuoruusaikoja osa 3: Puu kulkee (2000)
* Nuoruusaikoja osa 4: Heikuraisen nauru (2001)
* Nuoruusaikoja osa 5: Korpisen veljekset (2002)
* Nuoruusaikoja osa 6: Reissu (2004)

 |

 |
|  |
| Lyhyt- ja Dokumenttielokuvat (ohjaus) | 
* Kuopio (1964)
* Ravia keväällä, ravia kesällä, ravia syksyllä, ravia talvella (1975)
* Muuttuva Kuopio (1977)
* Talonpoikaisakateemikko Kustaa Vilkuna (1978)
* Tampere 200 (1979)
* Maito-Aura (1980)

 |

 |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |